# Regne de Polonnaruwa

El Regne de Polonnaruwa és el nom donat al regne de Sri Lanka o Ceilan en el període en què la ciutat de Polonnaruwa fou la capital de l'estat; els reis van governar l'illa des de Polonnaruwa entre el segle xi i el 1310. Polonnaruwa fou el cinquè centre administratiu de Rajarata (la meitat nord de l'illa de Ceilan).

## Fundació

La ciutat és situada a la riba esquerra del riu Mahaweli. L'evidència arqueologica i les cròniques suggereixen que la ciutat és tan vella com Anuradhapura. L'establiment de Vijithagama que va fer Vijitha vers el 400 aC es creu que estava situat prop de la ciutat.

## Etimologia

El nom de Pulathisipura és derivat del savi guardià de la ciutat Pulasthi;  hi ha diverses teories pel nom Polonnaruwa. Segons el més acceptat la paraula és derivada de dues paraules: Pulun que significa cotó en sinhala, i Maruwa que significa intercanviar. Així que Pulun Maruwa voldria dir "comerç de cotó" (o intercanvi de cotó) i hauria derivat en Polonnaruwa. (xinès)

## Història

Després de governar el país per més de 1.200 anys des de la capital Anuradhapura, el 1017, el rei txola Rajaraja I va conquerir Anuradhapura i va capturar al rei Mahinda V i se'l va emportar a l'Índia on Mahinda V va morir el 1029. Els txoles van traslladar la capital a Polonnaruwa i van governar Sri Lanka durant 52 anys. Polonnaruwa va ser anomenada Jananathamangalam pels coles. El rei Vijayabahu I va derrotar els coles i va restaurar la dinastia singalesa. Polonnaruwa havia estat anteriorment un poblament important del país, ja que controlava els pas del Mahaweli Ganga cap a Anuradhapura.
Alguns dels governants de Polonnaruwa inclouen Vijayabahu I i Parakramabahu I (Parakramabahu el Gran). La major part de Polonnaruwa que resta avui dia data de després de vers el 1150, ja que les guerres civils extenses que van precedir la pujada al tron de Parakramabahu van devastar la ciutat.
Parakrama Pandya II del regne de Pandya va envair el regne de Polonnaruwa en el segle xiii i va governar de 1212 a 1215. Va ser succeït per Kalinga Magha el fundador del regne de Jaffna. Kalinga Magha va governar 21 anys fins que va ser expulsat de Polonnaruwa el 1236.

### Final

Polonnaruwa va ser abandonada com a capital en el segle xiv, i la seu de govern reial singalès va ser traslladada a Yapahuwa. Tot i que molts factors van contribuir a això, la causa principal de l'abandonament de Polonnaruwa com a centre del regne de Sri Lanka era la seva vulnerabilitat a les invasions de l'Índia del sud.

## Comerç

Els reis que van governar a Polonnaruwa van iniciar el comerç amb l'estranger. Durant el període del rei Parakramabahu I, Sri Lanka era auto-suficient en arròs i també exportava els excedents a països del sud-est asiàtic i a l'Índia. La gent de Polonnaruwa tenia gairebé de tot menys sal, la qual havien de portar de l'àrea costanera.

## Religió

El budisme va continuar sent la religió principal en l'època del regne de Polonnaruwa. Abans del govern dels reis singalesos hi havia una influència forta de l'hinduisme causat pels coles. És evident per certes formes de vaca a Polonnaruwa i també per la presència de temples de Xiva a la ciutat. Després del govern dels coles molts temples (vihars) foren renovats per Vijayabahu I i Parakramabahu I. Diverses divisions o Nikayas dins del budisme van ser reunides per Parakramabahu I.

## Educació

Els reis que van governar durant aquest període van construir escoles budistes per monjos que van ser coneguts com els pirivena. I junt amb els brahmins eren l'únic grup que tenia els drets a tenir educació. El pali i el sànscrit eren les llengües oficials.

## Galeria

* Estàtues de Buda a Gal Vihara
* Set pisos de Satmahal Prasada
* Llina de pedra a Polonnaruwa
* Parakrama Samudra construït pel rei Parakramabahu I

## Vegeu també

* Sri Lanka
* Història de Sri Lanka
* Llista de sobirans de Ceilan

## Referències

* Paranavitana, Senarat. A Concise History of Ceylon. Colombo: Ceylon University Press, 1961. OCLC 465385.
* von Schroeder, Ulrich. (1990). Buddhist Sculptures of Sri Lanka. (752 p.; 1620 illustrations). Hong Kong: Visual Dharma Publications, Ltd. ISBN 962-7049-05-0
* von Schroeder, Ulrich. (1992). The Golden Age of Sculpture in Sri Lanka - Masterpieces of Buddhist and Hindu Bronzes from Museums in Sri Lanka, [catalogue of the exhibition held at the Arthur M. Sackler Gallery, Washington, D. C., 1 November 1992 – 26 September 1993]. Hong Kong: Visual Dharma Publications, Ltd. ISBN 962-7049-06-9